สอบถามหน่อยคะ คือ.. กินยาคุมกำเนิดแบบให้นมบุตร ตอนนี้กินไปได้7เม็ดแล้ว วันนี้มีมูกปนเลือดออกมา แล้วก็เหมือนมีก้อนเลือดออกมาด้วยค่ะ เพราะอะไรค่ะ คลอดน้อง4เดือน20วัน ให้นมน้องอยู่ค่ะ มีกินเลยเวลาไป1ชม.นิดๆ ก่อนหน้าที่จะกินยาคุม ได้มีเพศสัมพันธ์ แต่ไม่ได้ป้องกันและหลั่งนอก เลยกินยาคุมฉุกเฉินไปหลังจากมีเพศสัมพันธ์8-9ชั่วโมง หลังจากที่กินยาคุมฉุกเฉินไปนั้น7วัน มีประจำเดือนมามาก6-7วัน และปวดท้องมากค่ะ หลังจากนั้นก็เริ่มกินยาคุมแบบ28เม็ดค่ะเป็นยาคุมฮอร์โมนรวมแบบให้นมบุตร อย่างที่บอกกินไปได้7เม็ด ก็มีมูกเลือดออกมา บางครั้งก็มีเป็นลิ่มเลือด บางครั้งก็เป็นเลือดสีแดงสด,สีดำ มาทีละนิดมาๆหยุดๆอยู่3-4วัร เมื่อคืนเราปวดท้องน้อยด้วย แล้วมีอะไรกับแฟนโดยการใส่ถุงยางอนามัยค่ะ แต่มีการกระแทกแรงไปหน่อย อันนี้เราไม่แน่ใจว่าเกี่ยวกันไหมค่ะที่ทำให้มีเลือดออก อยากจะถามคุณว่า.... 1. ประจำเดือนมาแล้วแบบนี้ เราจะท้องไหมค่ะ ((เพราะหลังจากมีเพศสัมพันธ์ครั้งนั้นที่ไม่ได้ป้องกัน หลังจากนั้นก็ป้องกันมาโดยตลอด และหลังจากมีเพศสัมพันธ์ประจำเดือนก็มาแล้ว แต่ยังแอบกังวลอยู่ค่ะ)) 2. เลือดที่ออกระหว่างที่กินยาคุม คือเลือดอะไรค่ะ ((เรากลัวว่าจะเป็นเลือดล้างหน้าเด็ก หรือคิดมากไปเองก็ไม่รู้ค่ะ เพราะหลังจากประจำเดือนมาเราก็มีเพศสัมพันธ์แบบป้องกันตลอด))
สวัสดีค่ะหากกินยาคุมแบบแผงรายเดือนต่อเนื่องสม่ำเสมอ ไม่ขาดยา คลาดเคลื่อนไม่เกิน 3 ชั่วโมง มีโอกาสตั้งครรภ์ได้น้อยกว่า 1%ถ้ามีเลือดประจำเดือนที่มาตรงรอบมาแล้วหลังมีเพศสัมพันธ์ครั้งสุดท้าย ก็น่าจะแสดงว่าไม่มีการตั้งครรภ์เลือดที่ออกระหว่างกินยาคุมอาจมีสาเหตุจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นหากมีเลือดออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติม